CELEX: 61987CJ0198
Language: el
Date: 1989-07-04
Title: Απόφαση του Δικαστηρίου (δεύτερο τμήμα) της 4ης Ιουλίου 1989. # Jean-Pierre Kerzmann κατά Ελεγκτικού Συνεδρίου των Ευρωπαϊκών Κοινοτήτων. # Υπάλληλος - Ακύρωση διορισμού. # Υπόθεση 198/87.

Avis juridique important

|

61987J0198

ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΔΕΥΤΕΡΟ ΤΜΗΜΑ) ΤΗΣ 4ΗΣ ΙΟΥΛΙΟΥ 1989.  -  JEAN-PIERRE KERZMANN ΚΑΤΑ ΕΛΕΓΚΤΙΚΟΥ ΣΥΝΕΔΡΙΟΥ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ.  -  ΥΠΑΛΛΗΛΟΙ - ΑΚΥΡΩΣΗ ΔΙΟΡΙΣΜΟΥ.  -  ΥΠΟΘΕΣΗ 198/87.  

Συλλογή της Νομολογίας του Δικαστηρίου 1989 σελίδα 02083 Pub.RJ σελίδα Pub somm

ΠερίληψηΔιάδικοιΔιατακτικό
Λέξεις κλειδιά

++++1. Υπάλληλοι - Οργάνωση των υπηρεσιών - Τοποθέτηση του προσωπικού - Δημιουργία νέας θέσεως - Διακριτική ευχέρεια της διοικήσεως  2. Υπάλληλοι - Προσφυγή - Λόγοι ακυρώσεως - Κατάχρηση εξουσίας - Εννοια  3. Υπάλληλοι - Πρόσληψη - Ανακοίνωση κενής θέσεως - Εξέταση των υποψηφιοτήτων ενόψει των απαιτουμένων προϋποθέσεων - Διακριτική ευχέρεια της διοικήσεως  

Περίληψη

1. Τα όργανα της Κοινότητας έχουν ευρεία διακριτική ευχέρεια ως προς την οργάνωση των υπηρεσιών τους με γνώμονα την αποστολή που τους έχει ανατεθεί και, κατά συνέπεια, ως προς την τοποθέτηση του προσωπικού τους. Η δημιουργία μιας νέας θέσεως είναι ένα από τα ζητήματα στα οποία εκτείνεται η διακριτική αυτή ευχέρεια.  2. Μία απόφαση μπορεί να προσβληθεί λόγω καταχρήσεως εξουσίας μόνον αν προκύπτει, επί τη βάσει αντικειμενικών και αποχρωσών ενδείξεων, ότι εκδόθηκε προκειμένου να επιτευχθούν σκοποί άλλοι από τους προβαλλομένους.  3. Εναπόκειται στην αρμόδια για τους διορισμούς αρχή να εκτιμά αν ένας υποψήφιος πληροί τις οριζόμενες σε ανακοίνωση κενής θέσεως προϋποθέσεις, η εκτίμησή της δε αυτή μπορεί να αμφισβητηθεί μόνο σε περίπτωση προδήλου σφάλματος.  Οσάκις ανακοίνωση κενής θέσεως απαιτεί από τους υποψηφίους να έχουν είτε πτυχίο είτε ισοδύναμη επαγγελματική πείρα καθώς και πρόσθετη επαγγελματική πείρα σε τομείς που έχουν σχέση με την προς πλήρωση θέση, εναπόκειται στην αρμόδια για τους διορισμούς αρχή να εκτιμά τόσο το αν η επαγγελματική πείρα είναι ισοδύναμη με το πτυχίο που απαιτείται σύμφωνα με την ανακοίνωση κενής θέσεως όσο και το αν η πρόσθετη επαγγελματική πείρα του υποψηφίου ανταποκρίνεται στις ανάγκες της θέσεως για την οποία πρόκειται.  

Διάδικοι

Στην υπόθεση 198/87,  Jean-Pierre Kerzmann, υπάλληλος του Ελεγκτικού Συνεδρίου των Ευρωπαϊκών Κοινοτήτων, εκπροσωπούμενος κατά την έγγραφη διαδικασία από τον Victor Biel, δικηγόρο Λουξεμβούργου, και κατά την προφορική διαδικασία από τον Francis Herbert, δικηγόρο Βρυξελλών, με αντίκλητο στο Λουξεμβούργο τον πρώτο από τους ανωτέρω δικηγόρους, 18 Α rue des Glacis,  προσφεύγων,  κατά  Ελεγκτικού Συνεδρίου των Ευρωπαϊκών Κοινοτήτων, εκπροσωπουμένου από τους Μichael Becker και Μarc Ekelmans, μέλη της νομικής του υπηρεσίας, επικουρούμενους από τον J.-Α. Stoll, με τόπο επιδόσεων στο Λουξεμβούργο το κτίριο όπου στεγάζεται, 12, rue Alcide de Gasperi,  καθού,  που έχει κυρίως ως αντικείμενο την ακύρωση της ανακοινώσεως κενής θέσεως CC/Α/13/86 για πλήρωση της θέσεως του προϊσταμένου (βαθμός Α 3) των διοικητικών υπηρεσιών της προεδρίας του Ελεγκτικού Συνεδρίου, καθώς και της από 23 Οκτωβρίου 1986 αποφάσεως του προέδρου του Ελεγκτικού Συνεδρίου με την οποία διορίστηκε άλλος υποψήφιος στην εν λόγω θέση,  ΤΟ ΔΙΚΑΣΤΗΡΙΟ (δεύτερο τμήμα)  συγκείμενο από τους Τ. F. Ο' Ηiggins, πρόεδρο του δευτέρου τμήματος, G. F. Μancini και F. Α. Schockweiler, δικαστές,  (το σκεπτικό παραλείπεται)  αποφασίζει:  

Διατακτικό

1) Απορρίπτει την προσφυγή.  2) Κάθε διάδικος φέρει τα δικαστικά του έξοδα.